Stereguštši-klassi korvett

'
Stereguštši-klassi korvett (Корвет / Малый сторожевой корабль проекта 20380 Стерегущий) on Venemaal valmistatud moodne lahinguotstarbeline sõjalaevaklass – korvett. 

 Klassifitseerimine 
Kuna laeva mõõtmed ületavad tegelikult NATO mõistes korvetti, liigitatakse seda sageli NATO riikides ka fregatiks, hoolimata Venemaa-poolsest korveti-liigitusest. Samas on laeval hoolimata fregati mõõtmetest korveti tasemele jäänud autonoomsus. Tinglikult võiks Stereguštši-klassi korvetti liigitada ka "raskeks" või "suureks" korvetiks.

 Kirjeldus 
Korveti pikkus on 104,5 m (teistel andmetel 111,6 m), süvis 3,7 m (teistel andmetel 5 m), kiirus 27 sõlme. 

Meeskonnas on 99 liiget, neist 14 ohvitseri. 

Relvastuses on erinevad raketisüsteemid, kahurid, torpeedod ja pardahelikopter.

Valmistatud on ka modifikatsioonid: 
 Projekt 20385 – tugevama relvastusega (Gremyashchiy-klass);
 Projekt 20386 Merkuur – praktiliselt uue välimuse ja ehitusega laev.

 Laevad 

 Jrk-nr Nimi Parda-tähis Teenistusse võetud Laevastikukoondis Staatus Teenistusest välja arvatud Märkused, saatus 1 Stereguštši 530 28.02.2008 Balti laevastik Teenistuses   Alaliselt Kroonlinnas 2 Soobrazitelnõi 531 14.10.2011 Balti laevastik Teenistuses   3 Boiki 532 16.05.2013 Balti laevastik Teenistuses   4 Soveršennõi 333 20.07.2017 Vaikse ookeani laevastik Teenistuses   5 Stoiki 545 18.07.2014 Balti laevastik Teenistuses   6 Gromki 335 25.12.2018 Vaikse ookeani laevastik Teenistuses   7 Retivõi  Plaanis 2020 Musta mere laevastik Veesatud   8 Strogi  Plaanis 2021 Balti laevastik Ehitamisel    9 Aldar Tsõdenžapov  Plaanis 2020 Vaikse ookeani laevastik Veesatud   10 Rezki  Plaanis 2021 Vaikse ookeani laevastik Ehitamisel  

 Ajalugu 
Esimene laev võeti teenistusse 2007. aastal. 

Seda laevaklassi on kavas valmistada vähemalt 13 laeva, millest umbes pooled on juba kasutusele võetud. 4 seda klassi laeva on asunud teenistusse Balti laevastikus ja plaanitud on lisada veel 1-2. 

Hoolimata korvettide piiratud autonoomsusest on nendega võetud siiski ette ka pikki väljasõite nagu Läänemerelt Mustale merele ja Põhjamerele. Sel juhul on neile reeglina määratud kaasa tanker.

 Vaata ka 
 Karakurt-klassi korvett
 Bujan-M-klassi korvett

 Välislingid 

 Russianships.info
 T24

Kategooria:Venemaa Föderatsiooni sõjalaevad